Wafanyakazi wa kaunti kujaza pengo la walimu
Language: Swahili | Genre: News

SERIKALI ya Kaunti ya Wajir ime panga kutumia wafanyakazi wake wote walio na taaluma ya ualimu kutoka kila idara kujaza pengo lililoachwa wazi na walimu wa kutoka maeneo ya nje waliohama kaunti hiyo kwa kuhofia ugaidi.

Barua iliyotiwa sahihi na Katibu wa Kaunti, Bw Abdullahi Hassan Maalimu iliagiza maafisa wakuu na mawaziri wa kaunti kutoka kila idara kuwasilisha maelezo kuhusu wafanyakazi wa idara zao ambao wamesomea ualimu.
Wasimamizi wa idara za kaunti waliagizwa kuandika jina la mfanyakazi,
kisomo chao, historia ya ajira na kazi wanazofanya kwa sasa.

Mnahitajika kuwasilisha maelezo hayo kwa dharura, barua hiyo  kasema.
Wakati utawala wa serikali za ugatuzi ulipoanza kutekelezwa mwaka wa 2013, walimu wachache waliokuwa wakifanya kazi katika shule mbalimbali kaunti ive waliajiriwa kwa idara za serikali ya kaunti.

Hatua hiyo ilikuwa pigo kwa sekta ya elimu Wajir ambayo ilikuwa tayari inakumbwa na changamoto tele.

Bw Maalim anatarajia hatua mpya inayopangwa kuchukuliwa itasaidia
kuziba pengo ambalo limeachwa baada ya walimu wa kaunti za nje kutoka kwani walikuwa wakishambuliwa sana na makundi ya kigaidi.

Serikali imeweka mipango mingine tofauti kutatua changamoto zilizopo
ikiwemo kuajiri walimu ambao hawa japokea mafunzo ya ualimu, kufadhili wale watakaojitolea kufunza katika shule za eneo hilo na kutoa wito kwa watu kujitolea kufunza kwa hiari kwa muda hadi Wizara ya Elimu itakapotoa suluhisho la kudumu, Wiki iliyopita, Tume ya Kuajiri Walimu (TSC) ilihamisha walimu wote wanaotoka kaunti za nje kwa sababu za kiusalama baada ya shambulio la kigaidi kutokea Garissa, walimu watatu wakauawa.

Katika Kaunti ya Wajir, walimu wasiopungua 869 waliondoka kufikia jumaa iliyopita.
Kulingana na ripoti kutoka kwa Bodi ya Elimu katika Kaunti, jumla ya walimu 324 kati ya 587 wa shule za upili waliku wa wameondoka, pamoja na 545 kati ya 1,208 wa shule za msingi.

Hii imeacha shule takriban 80 bila walimu na sasa zimo hatarini kufungwa. Takriban asilimia 60 ya walimu wanaohudumu Kaunti ya Wajir hutoka katika maeneo mengine ya nchi.

Viongozi wa eneo hilo wamelalamikia hatua ya kawahamisha wakisema
itatenga eneo hilo zaidi.
Hivi majuzi, Gavana wa Garissa, Bw Ali Bunow Korane alisema atashtaki TSC ili iamrishwe kubatilisha uamuzi wao.